
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 398 


29 Απριλίου 1998 


ΠΕ ΡΙΕΧΟΜΕ ΝΑ 

ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Συμπλήρωση της 2052493/8009/0022/16.10.1997 Κ.Υ.Α. 
Υπουργών Οικονομικών και Εμπορικής Ναυτιλίας 
(Φ.Ε.Κ. 650 Β731.07,1997 που αφορά καθορισμό ανω- 
τάτου ορίου ημερών μετακίνησης εκτός έδρας υπαλ¬ 
λήλων Λιμενικού Ταμείου Ν.ΧΑΝΙΩΝ. 1 

Καθορισμός αμοιβής καθαριστριών των σχολείων 
Π/θμιας και Δ/θμιας Εκπ/σης με σύμβαση μίσθωσης 
έργου. 2 

Έγκριση κίνησης και παραμονής εκτός έδρας και εντός 
των ορίων του Κράτους, των υπαλλήλων του Κέντρου 
Διαφυλάξεως Αγιορειτικής Κληρονομιάς (Κ.Δ.Α,Κ.).. 3 

Πιστοποίηση συμμόρφωσης προς τις αρχές ορθής εργα¬ 
στηριακής πρακτικής (Ο.Ε.Π.) εργαστηρίων αρμοδιό¬ 
τητας Ε.Ο.Φ. 4 


ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 2019569/1991/0022 (1) 


Συμπλήρωση της 2052493/8009/0022/16.10.1997 Κ.Υ.Α. 
Υπουργών Οικονομικών και Εμπορικής Ναυτιλίας (Φ.Ε.Κ. 
650 Β731.07.1997 που αφορά καθορισμό ανωτάτου ορί¬ 
ου ημερών μετακίνησης εκτός έδρας υπαλλήλων Λιμε¬ 
νικού Ταμείου Ν.ΧΑΝΙΩΝ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 2 του ν. 2346/1995 (ΦΕΚ 
202Α/95) “Δαπάνες κίνησης των μετακινουμένωνπροσώπων 
με εντολή του Δημοσίου εντός της Επικράτειας για εκτέλεση 
υπηρεσίας". 

2. Τις διατάξεις του άρθρου 27 του Ν. 2081/1992 (ΦΕΚ 
154Α/92) με το οποίο προστέθηκε το άρθρο 29Α στο Ν. 
1558/1985 “Κυβέρνηση και Κυβερνητικά Όργανα” (ΦΕΚ 
137Α/85). 

3. Το Π .Δ. 198/77 “Οργανισμός του Λιμενικού Ταμείου 
Χανίων” (ΦΕΚ65Α777). 

4. Το γεγονός ότι η προκαλούμενη από την απόφαση αυτή 


ετήσια δαπάνη ανέρχεται περίπου στο ποσό των έξι εκατομ¬ 
μυρίων πεντακοσίων εξήντα χιλιάδων (6.560.000) δρχ. Γ ιατο 
έτος 1998 έχει προβλεφθεί πίστωση ποσού έξι εκατομμυ¬ 
ρίων πεντακοσίων εξήντα χιλιάδων (6.560.000) δρχ. στους 
κωδικούς εξόδων (ΚΑΕ) 0721 και 0771, του προϋπολογισμού 
του Λ.Τ. Ν.ΧΑΝΙΩΝ. Για το επόμενα έτη θα γίνει πρόβλεψη 
στους αντίστοιχους κωδικούς εξόδων του οικείου προϋπο¬ 
λογισμού. 

5. Τις ανάγκες του Λ.Τ. Ν.ΧΑΝΙΩΝ για επίβλεψη των εκτε- 
λουμένων λιμενικών έργων στο λιμάνια του νομού, συλλογή 
στοιχείωνγιατην σύνταξη μελετών,παρακολούθησητωνπα- 
ραχωρήσεων παραλιακών χώρων, μικροεργασίες κ.λ.π., ό¬ 
πως διατυπώνονται στην αριθμ. 325/97 Απόφαση της 
Λιμενικής Επιτροπής Ν.Χανίων. 

6. Το αριθμ. 3044/1083/16.12.1997 έγγραφο και την αριθμ. 
560/10.03.1998 βεβαίωση για την ύπαρξη πίστωσης στον 
προϋπολογισμό του Λιμενικού Ταμείου Ν.Χανίων. 

7. Την αριθ. 1107147/1239/0006Α/04.10.1996 Απόφαση 
Πρωθυπουργού και Υπουργού Οικονομικών “Ανάθεση αρμο¬ 
διοτήτων στους Υφυπουργούς Οικονομικών" {ΦΕΚ 922Β/96), 
αποφασίζουμε: 

1. Την συμπλήρωση της αριθ. 2052493/8009/0022/- 
16.07.1997 Κ.Υ.Α. Υπουργών Οικονομικών και Εμπορικής 
Ναυτιλίας (ΦΕΚ 650Β731.07.1997) που αφορά στον καθορι¬ 
σμό ανωτάτου ορίου ημερών μετακίνησης εκτός έδρας υ¬ 
παλλήλων Λιμενικού Ταμείου Ν.Χανίων ως εξής: 

Στην παράγρ. 1 αυτής προστίθεται Πέμπτη κατηγορία 
Τεχνικού προσωπικού με σχέση εργασίας ιδιωτικού δικαίου 
ορισμένου χρόνου με ανώτατο όριο μετακίνησης εκτός έ¬ 
δρας έως 60 (εξήντα), μέρες κατ' έτος για κάθε τεχνικό υ¬ 
πάλληλο που απασχολείται με την εκτέλεση και επίβλεψη 
των εκτελουμένων λιμενικών έργων. 

2. Κατά τα λοιπά εξακολουθεί να ισχύει η αριθ. 2052493/- 
8009/0022/16.07.1997 Κ.Υ.Α. των Υπουργών Οικονομικών 
και Εμπορικής Ναυτιλίας (ΦΕΚ 650Β731.07.1997). 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 10 Απριλίου 1998 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.. 2019481/1940/0022 (2) 

Καθορισμός αμοιβής καθαριστριών των σχολείων Π/θμιας 
και Δ/θμιας Εκπ/σης με σύμβαση μίσθωσης έργου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παρ. 5 και 6β’ του άρθρου 113 του Ν. 

1892/90 «Για τον εκσυγχρονισμό και την ανάπτυξη και άλλες 
διατάξεις». 

2. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις». 

3. Το αναμφισβήτητο ότι το καταβαλόμενο σήμερα ποσό 
στις καθαρίστριες των σχολείων Π/θμιας και Δ/θμιας Εκπαί¬ 
δευσης κατά αίθουσα το χρόνο (10 μήνες) είναι πολύ χαμηλό 
και δυσανάλογο σε σύγκριση με τις συνθήκες απασχόλησης 
και το έργο που προσφέρουν στο σχολείο. 

4. Το γεγονός ότι με την απόφαση αυτή προκαλείται δαπά¬ 
νη σε βάρος του κρατικού προϋπολογισμού ύψους δρχ. 
727.514.190 για το οικονομικό έτος 1998 και η οποία θα αντι- 
μετωπισθεί από την πίστωση του ειδικού φορέα 07.120 και 
ΚΑΕ 3213 και του προϋπολογισμού του Υπουργείου Εσω¬ 
τερικών, Δημόσιας Διοίκησης και Αποκέντρωσης. 

5. Την αριθμ. ΣΤ5/33/9.10.96 κοινή απόφαση του Πρωθυ¬ 
πουργού και του Υπουργού Εθνικής Παιδείας και Θρησκευ¬ 
μάτων «Ορισμός Αρμοδιοτήτων Υφυπουργού του ΥΠΕΠΘ» 
(ΦΕΚ 937/14.10.96). 

6. Την αριθμ. 1107147/1239/0006/4.10.96 απόφαση του 
Πρωθυπουργού και Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς Οι¬ 
κονομικών» (ΦΕΚ922τ.Β'), αποφασίζουμε: 

1. Καθορίζουμε το ύψος της αμοιβής των καθαριστριών 
των σχολείων Πρωτοβάθμιας και Δευτεροβάθμιας Εκπαί¬ 
δευσης που συνδέονται με το δημόσιο με σύμβαση μίσθωσης 
έργου, από 1ης Ιανουάριου 1998 σε 376.000 δρχ. κατά διδα¬ 
κτικό έτος, (10 μήνες), εφόσον το σχολείο λειτουργεί με έξι 
(6) αίθουσες διδασκαλίας μετά των κοινοχρήστων χώρων. 

2. Τοπαραπάνωποσόθα μειώνεται σε ετήσια βάση από 1 η ς 
Ιανουάριου 1998 κατά 44.500 δρχ. για κάθε αίθουσα διδα¬ 
σκαλίας εφόσον το σχολείο λειτουργεί με αίθουσες λιγότε- 
ρες των έξι (6) και θα αυξάνεται αντίστοιχα κατά 62.700 δρχ. 
για κάθε αίθουσα διδασκαλίας εφόσοντο σχολείο λειτουργεί 
με αίθουσες περισσότερες των έξι (6), με ανώτατο όριο τις 18 
αίθουσες διδασκαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 1998 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΙΩΑΝ. ΑΝΘΟΠΟΥΛΟΣ 

-♦- 

Αριθ. 2019984/2030/0 022 (3) 

Έγκριση κίνησης και παραμονής εκτός έδρας και εντός των 
ορίων του Κράτους, των υπαλλήλων του Κέντρου Διαφυ- 
λάξεως Αγιορειτικής Κληρονομιάς (Κ.Δ.Α.Κ.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. ΤουΝ. 1198/81 (ΦΕΚ 238 Α') για τη ρύθμιση θεμάτων α¬ 
ναγόμενων στην εκτός του Άθω ακίνητη περιουσία των I. 
Μονών του Αγίου Όρους. 


β. Του Ν. 2346/1995 (ΦΕΚ 220) Δαπάνες κίνησης των μετα- 
κινουμένων προσώπων με εντολή του Δημοσίου εντός και ε¬ 
κτός Επικράτειας για εκτέλεση υπηρεσίας και άλλες διατά¬ 
ξεις (άρθρο 2 παρ. 2). 

γ. Του Π.Δάος 1231/1981 (ΦΕΚ 305 Α’) για την κατάρτιση 
του Οργανισμού Λειτουργίας του Κέντρου Διαφυλάξεως 
Αγιορειτικής Κληρονομιάς (ΚΔΑΚ). 

δ. Του άρθρου 29Α' του Ν. 1558/1985 (ΦΕΚ 137 Α’), για την 
Κυβέρνηση και τα Κυβερνητικά Όργανα, που προστέθηκε ως 
νέο αυτού άρθρο με το άρθρο 27 του Ν. 2081/1992 (ΦΕΚ 154 
Α') και αναφέρεται στον έλεγχο των δαπανώνπου προκαλούν 
οι κανονιστικές διοικητικές πράξεις. 

ε. Των Π.Δ/των 358/1986 (ΦΕΚ 158 Α'), 92/1987 (ΦΕΚ 51 Α’) 
και 492/1988 (ΦΕΚ 224 Α’), για τις αρμοδιότητες και τον 
Οργανισμό του Υπουργείου Βόρειας Ελλάδας, αντίστοιχα. 

2. Τις αποφάσεις: 

α. Υ, 704/19 8.1988 (ΦΕΚ 575 Β’) του Πρωθυπουργού, για 
τη μετονομασία του Υπουργείου Βόρειας Ελλάδας σε 
Υπουργείο Μακεδονίας - Θράκης. 

β. 4360/13.10.1981 (ΦΕΚ 649 Β') κοινή απόφαση των 
Υπουργών Ο ικονομικών και Μ ακεδονίας - Θ ράκης, για τον κα¬ 
θορισμό του τρόπου πραγματοποίησης, δικαιολόγησης, 
πληρωμής και γενικά διοικητικής και διαχειριστικής διεκπε¬ 
ραίωσης από το ΚΔΑΚ των κονδυλίων, που έχουν διατεθεί για 
την εκπόνηση μελετών, την εκτέλεση έργων ή άλλων συνα¬ 
φών εργασιών. 

3. Το απόσπασμα του πρακτικού 17/2.12.97 του Διοικη¬ 
τικού Συμβουλίου του Κέντρου Διαφυλάξεως Αγιορειτικής 
Κληρονομιάς (ΚΔΑΚ), όπου διατυπώθηκε η απόφαση 322/- 
1997 αυτού, για την έγκριση μετακίνησης και παραμονής ε¬ 
κτός έδρας, με δικαίωμα λήψης αποζημίωσης των μονίμων 
και των με σχέση εργασίας ιδιωτικού δικαίου αορίστου χρό¬ 
νου υπαλλήλωντου, συμπεριλαμβανομένων καιτων αποσπα¬ 
σμένων σ’ αυτό υπαλλήλων, καθώς επίσης και το έγγραφο 
343/11.3.1998 του νομικού αυτού προσώπου δημοσίου δικαί¬ 
ου, που εποπτεύεται από το ΥΜΑΘ. 

4. Το γεγονος ότι το ΚεΔΑΚ έχει μεν έδρα τη Θεσσαλονίκη, 
πλην όμως το αντικείμενο της εργασίας του είναι στο Αγιο 
Όρος όπου εκτελεί, επιβλέπει και παρακολουθεί τα εκεί ε- 
κτελούμενα έργα συντήρησης, επισκευής και αποκατάστα¬ 
σης των μνημείων, γεγονός το οποίο απαιτεί τη συνεχή πα¬ 
ρακολούθηση των έργων. 

5. Το γεγονός ότι η σχετική δαπάνη θα καλυφθεί από τις 
γραμμένες στον προϋπολογισμό του ΚΔΑΚ πιστώσεις του έ¬ 
τους 1998 (ΚΑΕ 0711 και0721 αυτού). 

6. Την αρ. 1 107147 / 1 239/0006Α/4.10.96 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουργούς 
Οικονομικών». 

7. Το άρθρο 40 του Ν. 849/78, αποφασίζουμε: 

Εγκρίνουμε την κίνηση και την παραμονή εκτός έδρας και 

εντός των ορίων του κράτους, για εκτέλεση υπηρεσίας, των 
μονίμων και των με σχέση εργασίας ιδιωτικού δικαίου αορί¬ 
στου χρόνου υπαλλήλων του Κέντρου Διαφυλάξεως Αγιο- 
ρειτικής Κληρονομιάς (ΚΔΑΚ) καθώς καιτων αποσπασμένων 
σ' αυτό υπαλλήλων με οποιαδήποτε σχέση εργασίας, με δι¬ 
καίωμα λήψης αποζημίωσης για το έτος 1998, ως εξής: 

1. Μέχρι εκατόν είκοσι {120) ημέρες συνολικά το χρόνο για 
κάθε έναν από τους υπαλλήλους των κλάδων ΠΕΙ Πολιτ. 
Μηχ/κών, ΠΕ2 Αρχιτ. Μηχ/κών, ΠΕ3 Η/Μ Μηχ/κών, ΠΕ4 
Αγρόν. Τοπογράφων Μηχ/κών, ΤΕ 4 Τεχνολόγων Τοπογρά¬ 
φων Μηχ/κών, ΤΕ7 Τεχνολόγων Η/Μ, ΔΕ3 Τεχνικών Δομικών 
Έργων, ΔΕ4 Τεχνικών Τοπογράφων, ΔΕ6 Τεχνικών Οδηγών 
Αυτοκ/των, καθώς και έναν εργατοτεχνίτη χωρίς μηνιαίο όριο 
ήμερων. 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 

2. Μέχρι εξήντα (60) ημέρες συνολικά το χρόνο για κάθε έ¬ 
ναν από τους υπαλλήλους του κλάδου ΔΕΙ Δ/κού - Λογ/κού 
και ΥΕ2 Επιμελητών χωρίς μηνιαίο όριο ημερών. 

Η τυχόν μετακίνηση των υπαλλήλων των ΚΔΑΚ στο εξωτε¬ 
ρικό θα εγκρίνεται κατά περίπτωση. 

Η ισχύς της απόφασης αυτής αρχίζει από 1.1.1998 και λή¬ 
γει την 31.12.1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 1998 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΑΚΕΔΟΝΙΑΣ - ΘΡΑΚΗΣ 

ΝΙΚ. ΧΡΙΣΤΟΔΟΥΛΑΚΗΣ ΦΙΛΙΠ. ΠΕΤΣΑΛΝΙΚΟΣ 

-♦- 

Αο ιθ. Α7α/10821/97 (4) 

Πιστοποίηση συμμόρφωσης προς τις αρχές ορθής εργαστη¬ 
ριακής πρακτικής (Ο.Ε.Π.) εργαστηρίων αρμοδιότητας 
Ε.Ο.Φ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξε ις το υ άρθ ρου 3 το υ Ν. 1316/83 (ΦΕΚ. Α 3/83). 
όπως τροποποιήθηκε με το άρθρο 46 παρ. 1 περ. ε’ του 
Ν.2519/97 (ΦΕΚ. Α’ 165/97). 

2 Τις διατάξεις του Ν. 1338/1983 (ΦΕΚ.Α' 34/83) όπως τρο¬ 
ποποιήθηκε με το Ν. 1440/1984 {ΦΕΚ Α' 70/84). 

3. Τις διατάξεις των κοινών Υπουργικών Αποφάσεων 
1146/88 (ΦΕΚ Β' 669/88) εναρμόνιση με ΟΔ 87/18/ΕΟΚ, 
1285/89/90 (ΦΕΚ.Β’58/1990), εναρμόνιση με ΟΔ 88/320/Ε- 
ΟΚ, γιατην υποχρέωση συμμορφώσεως των εργαστηρίων με 
τους κανόνες Ορθής Εργαστηριακής Πρακτικής (Ο.Ε.Π.). 

4. Τις διατάξεις της Κοινής Υπουργικής Απόφασης 1282/- 
91/92 {ΦΕΚ. Β'80/1992) εναρμόνιση με ΟΔ 90/18/ΕΟΚ. 

5. Την υπ'αριθ. 0-705/12/22.10.1997 γνώμη Δ.Σ./ΕΟΦ. 

6. Την υπ’αριθ. ΔΥ3α/οικ.878/96 (ΦΕΚ,Β’924/96) Κοινή από¬ 
φαση του Πρωθυπουργού και Υπουργού Υγείας και Πρό¬ 
νοιας “Ανάθεση αρμοδιοτήτων στους Υφυπουργούς Υγείας 
και Πρόνοιας Εμμανουήλ Σκουλάκη και Θεόδωρο Κοτσώνη”. 

7. Τις διατάξεις του άρθρου 29 Ατού Ν. 1558/85 (ΦΕΚ.ΑΊ37) 
"Κυβέρνηση και Κυβερνητικά όργανα" όπωςπροστέθηκε μετο 
άρθρο 27 του Ν. 2081/92 (ΦΕΚ. ΑΊ54) και το γεγονός ότι, από 
την παρούσα απόφαση δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε; 

Άρθρο 1 

1. Ο Εθνικός Οργανισμός Φαρμάκων (Ε.Ο.Φ.), ορίζεται ως 
αρμόδια αρχή : 

α. Για την πιστοποίηση συμμόρφωσης προς τις αρχές της 
Ορθής Εργαστηριακής Πρακτικής (Ο.Ε.Π.) του Ο.Ο.Σ.Α.των 
εργαστηρίων στο οποία διενεργούνται χημικοί, φυσικοί, βιο¬ 
λογικοί, μικροβιολογικοί, τοξικολογικοί και οποιοσδήποτε άλ¬ 
λου είδους έλεγχοι ποιότητας σεπροϊόντατης αρμοδιότητας 
του, καθώς και των εργαστηρίων στα οποία πραγματοποιού¬ 
νται προσδιορισμοί φαρμάκων σε βιολογικά υγρά, προκειμέ- 
νου περί μελετών φαρμακοκινητικής, βιοδιαθεσιμότητας και 
βίο ισοδυναμίας. 

β. Για τη χορήγηση προς τα ανωτέρω εργαστήρια μετά α¬ 
πό επιθεώρηση και αξιολόγηση βεβαίωσης Συμμόρφωσης 
προς τις αρχές της Ο.Ε.Π. όπως προβλέπεται στην Υ.Α. 
1285/1989 (ΦΕΚ 58/Β/31.1.1990). 

γ. Οι χορηγούμενες από τον Ε.Ο.Φ. Βεβαιώσεις Συμ¬ 
μόρφωσης έχουν πενταετή ισχύ και ανανεώνονται με τη δια¬ 
δικασία της χορήγησής τους. 


Άρθρο 2 

Η διαδικασία χορήγησης βεβαίωσης Συμμόρφωσης με τις 
αρχές της Ο.Ε.Π. είναι η ακόλουθη: 

1. Το ενδιαφερόμενο για τη βεβαίωση εργαστήριο υποβάλ¬ 
λει στον ΕΟΦ σχετική αίτηση (χορήγηση, ανανέωσης, τροπο¬ 
ποίησης κ.λπ.) συνοδευόμενη μετο καθοριζόμενο εκάστοτε 
ειδικό τέλος. 

Η αίτηση περιλαμβάνει τα εξής στοιχεία: 
α. Επωνυμία της επιχείρησης ή του εργαστηρίου, δ/νση, 
ΡΑΧ, ΤΕΕΕΧ, τηλέφωνο. 

β. Ονοματεπώνυμο του υπευθύνου του εργαστηρίου και 
αυτού/αυτών που νόμιμα τον αντικαθιστούν. 

γ. Νομικό καθεστώς ίδρυσης του εργαστηρίου (Ο.Ε., 
Ε.Π.Ε., θυγατρική, κ.λπ.). 
δ. Άδεια λειτουργίας από την οικεία Νομαρχία. 

2. Την αίτηση συνοδεύουν πληροφορίες σχετικά με: 
α. Τη διοικητική δομή του εργαστηρίου. 

β. Τη φύση, τις διαστάσεις καιτη διάταξητου εργαστηρίου, 
γ. Ακριβή περιγραφή των δραστηριοτήτων του εργαστηρί¬ 
ου. 

δ. Ακριβή περιγραφή του είδους των εργαστηριακών μελε¬ 
τών γιατις οποίες το εργαστήριο ζητά πιστοποίηση συμμόρ¬ 
φωσης με τις αρχές της Ο.Ε.Π. 

ε. Αναλυτικές καταστάσεις προσωπικού, πελατών, εξοπλι¬ 
σμού, υπεργολάβων, υλικών και προϊόντων που ελέγχονται, 
στ. Ετήσιο κύκλο εργασιών. 

ζ. Αλλες ειδικές πληροφορίες (μη αναφερόμενες πιο πά¬ 
νω). 

3. Μετάτην υποβολή της αίτησης ο Πρόεδροςτου ΕΟΦ συ¬ 
γκροτεί ομάδα Επιθεωρητών (επιθεωρητές Ο.Ε.Π.), ορίζει 
την ημερομηνία διενέργειας της επιθεώρησης και ενημερώ¬ 
νει το εργαστήριο που έχει κάνει τη σχετική αίτηση. 

4. Η υπεύθυνος του εργαστηρίου: 

α. Επιτρέπει στην εντεταλμένη ομάδα επιθεωρητών να επι¬ 
σκέπτεται όλες τις εγκαταστάσεις που έχουν σχέση με την αί¬ 
τηση, να έχει ελεύθερη πρόσβαση σ’ άλατα έγγραφα και αρ¬ 
χεία που είναι χρήσιμα στην πραγματοποίηση του έργου της 
και να της επιτρέπει να έρχεται σ’ επαφή με το προσωπικό 
που έχει σχέση τόσο με την ο ργάνωση, τη ν πραγ ματοποίηση, 
την κοινοποίηση και αρχειοθέτηση των μελετών όσο και με 
κάθε άλλη δραστηριότητα που συμβάλλει στην επίτευξη ή 
διατήρηση της αναγνώρισης του εργαστηρίου ως εργαστη¬ 
ρίου Ο.Ε.Π. 

β. Παρέχει στην εντεταλμένη ομάδα επιθεωρητών όλες τις 
πληροφορίες που της επιτρέπουν μία ακριβή κατανόηση της 
συμμόρφωσης του εργαστηρίου προς τις αρχές της Ο.Ε.Π. 
και δίνει τις σχετικές οδηγίες στο αρμόδιο προσωπικό. 

γ. Θέτει στη διάθεση της ομάδας επιθεωρητών, καθ’ όλη τη 
διάρκεια της επιθεώρησης κατάλληλο χώρο για τις εργασίες 
της. 

δ. Απαντά εγγράφως στιςπαρατηρήσεις μη συμμόρφωσης 
προς τις αρχέςτης Ο.Ε.Π. που διατυπώνονται στην έκθεση ε¬ 
πιθεώρησης και αναφέρει λεπτομερώς τα διορθωτικά μέτρα 
που πρόκειται να λάβει και το χρονοδιάγραμμα υλοποίησής 
του. 

ε. Δηλώνει έγκαιρα στον ΕΟΦ κάθε τροποποίηση της ορ¬ 
γάνωσης, του εξοπλισμού και του προσωπικού του εργαστη¬ 
ρίου, προκειμένου να λάβει απ’ αυτή τη σχετική έγκριση. 

στ. Εξασφαλίζει τη μεταφορά και επιστροφή της ομάδας ε¬ 
πιθεωρητών προς και από τις εγκαταστάσεις του εργαστηρί¬ 
ου και καλύπτει πλήρως τα έξοδα μετάβασης και διαμονής σε 
περίπτωση μετακίνησης των μελών της εκτός της έδραςτων, 
για κάθε περίπτωση επιθεώρησης. 

Άρθρο 3 

1. Η επιθεώρηση, ο έλεγχος και η εποπτεία των ανωτέρω 
εργαστηρίων διενεργείται από τους ειδικούς επιθεωρητές 
Ο.Ε.Π. όπως τα παραρτήματα της ΥΑ 1282/91 καθορίζουν. 

α. Για το σκοπό αυτό το Δ.Σ. του ΕΟΦ καταρτίζει, συμπλη¬ 
ρώνει και αναθεωρεί περιοδικά, κατάλογο επιθεωρητών 
Ο.Ε.Π. από υπαλλήλους του ΕΟΦ σχετικής ειδικότητας και ε¬ 
μπειρίας. Στον κατάλογο αυτόν μπορούν να συμπεριλη- 
φθούν και άλλοι ειδικοί κατά περίπτωση επιστήμονες του 
Ευρύτερου Δημόσιου Τομέα. 

β. Ο προγραμματισμός των επιθεωρήσεων, οι διαδικασίες, 
η αξιολόγηση των εκθέσεων, οι εισηγήσεις και οι γνωμοδο¬ 
τήσεις προς το Δ.Σ./ΕΟΦ καθώς και κάθε άλλη λεπτομέρεια 
για την εφαρμογή της παρούσης διενεργείται από τη Δ/νση 
Ελέγχου Παραγωγής και Κυκλοφορίας Προϊόντων. 

2. Οι επιθεωρήσεις διακρίνονται σε τέσσερις κατηγορίες, 
δηλαδή: 

— Αρχική επιθεώρηση εργαστηρίου Ο.Ε.Π. 

— Περιοδική Επιθεώρηση εργαστηρίου Ο.Ε.Π. τουλάχι¬ 
στον μία (1) φορά το χρόνο. 

— Επιθεώρηση εσωτερικού ελέγχου μιας εν εξελίξει ή ο¬ 
λοκληρωμένης μελέτης. 

— Ειδική επιθεώρηση εργαστηρίου Ο.Ε.Π. ή εσωτερικού ε¬ 
λέγχου μελετών κατόπιν αίτησης άλλου σχετικού φορέα της 
ημεδαπής ή κράτους μέλους της Ευρωπαϊκής Ένωσης ή του 
Ο.Ο.Σ.Α. 

3.0 ΕΟΦ μεριμνά για την κατάλληλη επιμόρφωση των επι¬ 
θεωρητών Ο.Ε.Π. και για τη συμμετοχή τους σε διεθνή κοινο¬ 
τικά ή διακρατικά προγράμματα ελέγχου εφαρμογής Ο.Ε.Π. 

4, Ο Πρόεδρος του ΕΟΦ χορηγεί στους Επιθεωρητές 
Ο.Ε.Π. έγγραφη εντολή για την απρόσκοπτη είσοδό τους 
στις εγκαταστάσεις των προς επιθεώρηση εργαστηρίων. 

5.0 ΕΟΦ ζητά απ’ τους συμμετέχοντες εξωτερικούς επιθε- 
ωρητάς Ο.Ε.Π. υπεύθυνη δήλωση στην οποία θα δηλώνεται 
ότι δεν συνδέονται με οικονομικά ή άλλα συμφέροντα με τα 
επιθεωρούμενα εργαστήρια ή με τα φυσικά ή νομικά πρόσω¬ 
πα που χρηματοδοτούν μελέτες όταν γίνεται επιθεώρηση ε¬ 
σωτερικού ελέγχου μελετών. 

6. Τα σημεία διαφωνίας που μπορεί να προκύψουν μεταξύ 
επιθεωρητών και ενδιαφερομένων ως προς διαπιστωθείσες 
ελλείψεις σε υπό επιθεώρηση εργαστήρια, επιλύονται είτε 
δια αλληλογραφίας είτε με εκ νέου επιθεώρηση, ανάλογα με 
τη σοβαρότητα των ελλείψεων. 

7. Μετά την ολοκλήρωση της επιθεώρησης συντάσσεται 
έκθεση επιθεώρησης και αξιολόγησης με σχετική εισήγηση, 
η οποία υποβάλλεται εντός (10) δέκα εργασίμων ημερών στη 
Δ/νση Ελέγχου Παραγωγής και Κυκλοφορίας Προϊόντων η ο¬ 
ποία γνωμοδοτεί προς το Δ.Σ./ΕΟΦ που αιτιολογημένα απο¬ 
φασίζει για τη χορήγηση ή μη στον ενδιαφερόμενο Βε¬ 
βαίωσης Συμμόρφωσηςτου εργαστηρίου προς τις αρχές της 
Ο.Ε.Π. του Ο.Ο.Σ.Α. 

Η σχετική απόφαση του Δ.Σ./ΕΟΦ γνωστοποιείται στον εν¬ 
διαφερόμενο. 

Άρθρο 4 

1. Σε περίπτωση που πιστοποιημένο εργαστή ριο Ο. Ε .Π , δεν 
τηρεί τις διατάξεις της παρούσης, το Δ.Σ. του ΕΟΦ ανακαλεί 
ή αναστέλλει για ορισμένο χρονικό διάστημα την ισχύ της 
Βεβαίωσης Συμμόρφωσης προς τις αρχές της Ο.Ε.Π. που του 
είχε χορηγηθεί και ανακοινώνει το γεγονός στους σχετικούς 
Δημόσιους, επιστημονικούς και επαγγελματικούς φορείς. 

2. Τα πιστοποιημένα εργαστήρια Ο.Ε.Π. υποχρεούνται να 
παρέχουν στους επιθεωρητές κάθε διευκόλυνση για τη διε¬ 
νέργεια των σχετικών ελέγχων και επιθεωρήσεων και να συμ¬ 
μορφώνονται αμέσως προς τις υποδείξεις του ΕΟΦ. 


3. Ο ΕΟΦ δημοσιοποιεί κάθε χρόνο κατάλογο των Πιστο¬ 
ποιημένων εργαστηρίων. 

4. Η παρούσα απόφαση συνοδεύεται από παράρτημα με 
τις αρχές Ο.Ε.Π. του Ο.Ο.Σ.Α, το οποίο αποτελεί αναπόσπα¬ 
στο μέρος αυτής. 

ΠΑΡΑΡΤΗΜΑ 

ΑΡΧΕΣ ΟΡΘΗΣ ΕΡΓΑΣΤΗΡΙΑΚΗΣ ΠΡΑΚΤΙΚΗΣ 

ΤΜΗΜΑ I. 

1. ΣΚΟΠΟΣ 

Οι αρχές της Ορθής Εργαστηριακής Πρακτικής (Ο.Ε.Π.) 
πρέπει να εφαρμόζονται κατά την εξέταση των χημικών προϊ¬ 
όντων, ώστε να προκύπτουν δεδομένα για τις ιδιότητές τους 
και για το κατά πόσο είναι ασφαλή για την ανθρώπινη υγεία 
και το περιβάλλον. 

Οι αρχές της Ο.Ε.Π. εφαρμόζονται επίσης και σε μελέτες ό¬ 
πως αυτές αναλυτικά περιγράφονται στην υπ' αρ. 50 
Μονογραφίατου Ο.Ο.Σ.Α. [Ο.Ε.ΟΌ./Θϋ (92)37]. 

Τα δεδομένα αυτά συλλέγονται προκειμένου να καλύψουν 
νομοθετικές απαιτήσεις. 

2. ΟΡΟΛΟΓΙΑ 

2.1 ΟΡΘΗ ΕΡΓΑΣΤΗΡΙΑΚΗ ΠΡΑΚΤΙΚΗ 

Η Ορθή Εργαστηριακή Πρακτική (ΟΕΠ) αφορά την οργα¬ 
νωτική διαδικασία και τις συνθήκες υπό τις οποίες σχεδιάζο¬ 
νται, διεξάγονται, ελέγχονται καταγράφονται και ανακοινώ¬ 
νονται οι εργαστηριακές μελέτες. 

2.2. ΟΡΟΙ ΣΧΕΤΙΚΟΙ ΜΕ ΤΗΝ ΟΡΓΑΝΩΣΗ ΤΗΣ ΕΡΓΑΣΤΗ¬ 
ΡΙΑΚΗΣ ΜΟΝΑΔΑΣ 

1) ΕΡΓΑΣΤΗΡΙΑΚΗ ΜΟΝΑΔΑ περιλαμβάνει τα άτομα, τους 
χώρους και τον εξοπλισμό που απαιτούνται για τη διεξαγωγή 
της μελέτης. 

2) ΔΙΕΥΘΥΝΤΗΣ ΜΕΛΕΤΗΣ το άτομο που είναι υπεύθυνο 
για τη διεξαγωγή της μελέτης στο σύνολό της. 

3) ΠΡΟΓΡΑΜΜΑ ΔΙΑΣΦΑΛΙΣΗΣ ΠΟΙΟΤΗΤΑΣ ένα σύστημα 
εσωτερικού ελέγχου που σκοπό έχει να εξακριβώνει αν η με¬ 
λέτη διεξάγεται σύμφωνα με τις αρχές της ΟΕΠ. 

4) ΤΥΠΟΠΟΙΗΜΕΝΕΣ ΜΕΘΟΔΟΙ ΕΡΓΑΣΙΑΣ (ΤΜΕ) οι γρα¬ 
πτές διαδικασίες που περιγράφουνπως διεξάγονται ορισμέ¬ 
νοι εργαστηριακοί έλεγχοι ρουτίνας ή δραστηριότητες που 
δεν αναφέρονται λεπτομερώς στα σχέδια της μελέτης ή στις 
οδηγίες δοκιμών. 

5) ΧΡΗΜΑΤΟΔΟΤΗΣ το φυσικό ή νομικό πρόσωπο/α που α¬ 
ναθέτει και/ή χρηματοδοτεί την μελέτη. 

2.3. ΟΡΟΙ ΣΧΕΤΙΚΟΙ ΜΕ ΤΗ ΜΕΛΕΤΗ 

1) ΜΕΛΕΤΗ είναι το πείραμα ή το σύνολο των πειραμάτων 
με τα οποία εξετάζεται η ελεγχόμενη ουσία με σκοπό να προ¬ 
κύψουν δεδομένα για τις ιδιότητές της και/ή την ασφάλειά 
της σε σχέση με την ανθρώπινη υγεία και το περιβάλλον. 

2) ΣΧΕΔΙΟ ΤΗΣ ΜΕΛΕΤΗΣ είναι το έγγραφο που προσδιο¬ 
ρίζει το συνολικό πεδίο μελέτης. 

3) ΟΔΗΓΙΑ ΔΟΚΙΜΗΣ είναι πειραματική οδηγία που έχει υ¬ 
ποδειχθεί για χρήση βάσει αναγνωρισμένων εθνικών, κοινο¬ 
τικών ή διεθνών προδιαγραφών. 

4) ΠΕΙΡΑΜΑΤΙΚΟ ΣΥΣΤΗΜΑ είναι οποιοδήποτε ζώο, φυτό 
καθώς και κάθε άλλο μικροβιακό, κυτταρικό, υποκυτταρικό, 
χημικό ή φυσικό σύστημα ή συνδυασμός αυτών, που χρησι¬ 
μοποιείται σε μία μελέτη. 

5) ΑΝΕΠΕΞΕΡΓΑΣΤΑ ΔΕΔΟΜΕΝΑ είναι όλα τα αυθεντικά 
εργαστηριακά πρακτικά και τα έγγραφα -ή οι επικυρωμένες 
φωτοτυπίες τους- που προέκυψαν από τις αρχικές παρατη¬ 
ρήσεις και δραστηριότητες κατά την διεξαγωγή της μελέτης. 

6) ΔΟΚΙΜΙΟ είναι οποιοδήποτε υλικό λαμβάνεται από το 
πειραματικό σύστημα για εξέταση, ανάλυση ή φύλαξη. 

2.4. ΟΡΙΣΜΟΙ ΓΙΑ ΤΗΝ ΕΛΕΓΧΟΜΕΝΗ ΟΥΣΙΑ 

ΐ) ΕΛΕΓΧΟΜΕΝΗ ΟΥΣΙΑ είναι η χημική ουσία ή το μίγμα το 
οποίο εξετάζεται. 

2) ΟΥΣΙΑ ΑΝΑΦΟΡΑΣ (ΟΥΣΙΑ ΕΛΕΓΧΟΥ) είναι οποιαδήποτε 
πλήρως καθορισμένη χημική ουσία ή οποιοδήποτε μίγμα, ε¬ 
κτός της ελεγχόμενης ουσίας, που χρησιμοποιείται σαν βάση 
σύγκρισης με την ελεγχόμενη ουσία. 

3) ΠΑΡΤΙΔΑ είναι μία συγκεκριμένη ποσότητα ή πλήθος της 
ελεγχόμενης ουσίας ή της ουσίας αναφοράς που παράγεται 
κατά τη διάρκεια ενός καθορισμένου κύκλου παραγωγής κα¬ 
τά τέτοιο τρόπο, ώστε να μπορεί να αναμένεται ότι είναι ο¬ 
μοιογενής και να θεωρείται ως τέτοια. 

4) ΦΟΡΕΑΣ (ΥΠΟΣΤΡΩΜΑ) είναι οποιοδήποτε μέσο προ- 
σφέρεται να χρησιμοποιηθεί σαν φορέας για την ανάμιξη, 
διασπορά ή διαλυτοποίηση της ελεγχόμενης ουσίας ή της 
ουσίας αναφοράς, ώστε να διευκολύνει τη χορήγησή του στο 
πειραματικό σύστημα. 

5) ΔΕΙΓΜΑ είναι οποιαδήποτε ποσότητα της ελεγχόμενης 
ουσίας ή της ουσίας αναφοράς. 

ΤΜΗΜΑ II. 

1. ΟΡΓΑΝΩΣΗ ΚΑΙ ΠΡΟΣΩΠΙΚΟ ΕΡΓΑΣΤΗΡΙΑΚΗΣ ΜΟΝΑ¬ 
ΔΑΣ 

1.1. ΕΥΘΥΝΕΣ ΤΗΣ ΔΙΟΙΚΗΣΗΣ 

1) Η διοίκηση της εργαστηριακής μονάδας οφείλει να δια¬ 
σφαλίζει ότι η εργαστηριακή μονάδα τηρεί τις αρχές της Ο- 
ΕΠ. 

2) Θα πρέπει τουλάχιστον 

α)να διασφαλίζει ότι είναι διαθέσιμα προσωπικό με τα ανά¬ 
λογα προσόντα, κατάλληλες εγκαταστάσεις, εξοπλισμός και 
υλικά, 

β) να διατηρεί ατομικό φάκελλο με τα προσόντα, την εκπαί¬ 
δευση, την εμπειρία και την περιγραφή της εργασίας κάθε ε- 
παγγελματία και τεχνικού, 

γ) να διασφαλίζει ότι το προσωπικό κατανοεί πλήρως τις 
διεξαγόμενες εργασίες και, όταν απαιτείται, να παρέχεται 
εκπαίδευση για τις εργασίες αυτές, 
δ) να διασφαλίζει ότι οι προφυλάξεις για την υγεία και την 
ασφάλεια εφαρμόζονται σύμφωνα με τους εθνικούς και/ ή 
τους διεθνείς κανονισμούς, 

ε) να διασφαλίζει ότι έχουν καθιερωθεί και ακολουθούνται 
οι κατάλληλες ΤΜΕ 

στ) να διασφαλίζει ότι υπάρχει πρόγραμμα ποιοτικής προ¬ 
στασίας με εντεταλμένο προσωπικό, 
ζ) να συμφωνεί, όπου απαιτείται σε συνεννόηση με τον χρη¬ 
ματοδότη, το σχέδιο μελέτης 
η) να διασφαλίζει ότι οι τροποποιήσεις του σχεδίου της με¬ 
λέτης γίνονται κατόπιν συμφωνίας και είναι τεκμηριωμένες, 
θ) να διατηρεί αντίτυπα όλων των σχεδίων της μελέτης, 
ι) να διατηρεί αρχείο όλων των ΤΜΕ, 
ια) να διασφαλίζει ότι, για την έγκαιρη και σωστή διεξαγω¬ 
γή κάθε μελέτης, είναι διαθέσιμο επαρκές προσωπικό. 

ιβ) να ορίζει, πριν την έναρξη κάθε μελέτης, ένα άτομο με 
τα κατάλληλα προσόντα, εκπαίδευση και εμπειρία, ως διευ¬ 
θυντή της μελέτης. 

Αν επιβάλλεται η αντικατάσταση του διευθυντή της μελέ¬ 
της κατά τη διάρκεια διεξαγωγής της, η αλλαγή αυτή θα πρέ¬ 
πει να τεκμηριώνεται με την προσκόμιση καταλλήλων εγγρά¬ 
φων. 

ιγ) να διασφαλίζει τον καθορισμό ενός ατόμου σαν υπεύ¬ 
θυνου για τη διαχείρηση των αρχείων. 

1.2. ΕΥΘΥΝΕΣ ΤΟΥ ΔΙΕΥΘΥΝΤΗ ΤΗΣ ΜΕΛΕΤΗΣ 

1) Ο διευθυντής της μελέτης έχει την ευθύνη για τη συνολι¬ 
κή διεξαγωγή της μελέτης και την σύνταξη της έκθεσής της. 

2) Οι ευθύνες αυτές θα πρέπει να περιλαμβάνουν τις ακό¬ 
λουθες αρμοδιότητες χωρίς όμως να περιορίζονται αποκλει¬ 
στικά σ’ αυτές 


α) να συμφωνεί με το σχέδιο της μελέτης, 
β) να διασφαλίζει ότι ακολουθούνται οι διαδικασίες που κα¬ 
θορίζονται στο σχέδιο της μελέτης και ότι οποιαδήποτε τρο¬ 
ποποίηση γίνεται κατόπιν τεκμηρίωσης και έγκρισης των λό¬ 
γων που την επιβάλλουν. 

γ) να διασφαλίζει ότι όλα τα δεδομένα που προκύπτουν εί¬ 
ναι πλήρως τεκμηριωμένα και καταγεγραμμένα, 
δ) να υπογράφει και να χρονολογεί την τελική έκθεση ώστε 
να υποδηλώνει αποδοχή της ευθύνης για την εγκυρότητα 
των δεδομένων και να επιβεβαιώνει τη συ μμόρφωση προς τις 
σρχέςτουΟΕΠ. 

ε) να διασφαλίζει ότι μετά την αποπεράτωση της μελέτης, 
το σχέδιο της μελέτης, η τελική έκθεση, τα ανεπεξέργαστα 
δεδομένα και το βοηθητικό υλικό, μεταφέρονται στα αρχεία. 

1.3. ΕΥΘΥΝΕΣ ΤΟΥ ΠΡΟΣΩΠΙΚΟΥ 

1) Το προσωπικό πρέπει να εργάζεται υπό ασφαλείς συν¬ 
θήκες εργασίας. Τα χημικά προϊόντα πρέπει να τα χειρίζονται 
με την ανάλογη προσοχή μέχρι να αποδειχθεί η επικινδυνό- 
τητάτους. 

2) Το προσωπικό πρέπει να λαμβάνει όλα τα αναγκαία μέ¬ 
τρα προφύλαξης της υγείας του ώστε να ελαχιστοποιούνται 
οι κίνδυνοι στους οποίους εκτίθεται και να διασφαλίζεται η ο¬ 
λοκλήρωση της μελέτης. 

3) Οι εργαζόμενοι για τους οποίους είναι γνωστό, ότι η κα¬ 
τάσταση της υγείας τους ή η ιατρική αγωγή που ακολουθούν 
πιθανώς να επηρεάζουν δυσμενώς τη μελέτη, πρέπει να ε¬ 
ξαιρούνται από χειρισμούς που μπορεί να την επηρεάσουν. 

2. ΠΡΟΓΡΑΜΜΑ ΔΙΑΣΦΑΛΙΣΗΣ ΠΟΙΟΤΗΤΑΣ 

2.1. ΓΕΝΙΚΑ 

1) Η εργαστηριακή μονάδα πρέπει να έχει ένα τεκμηριωμέ¬ 
νο πρόγραμμα ποιοτικής προστασίας, ώστε να διασφαλίζει 
ότι οι μελέτες διεξάγονται σε συμμόρφωση προς τις αρχές 
της ΟΕΠ. 

2) Το πρόγραμμα ποιοτικής προστασίας πρέπει να εφαρ¬ 
μόζεται από άτομο ή άτομα εντεταλμένα από τη διοίκηση και 
απ’ ευθείας υπεύθυνα προς αυτήν και τα οποία είναι εξοικει¬ 
ωμένα με τις πειραματικές διαδικασίες. 

3) Γ ια τα άτομα αυτά θα πρέπει να διασφαλίζεται ότι δεν υ¬ 
πεισέρχονται στη διεξαγωγή της μελέτης. 

4) Τα άτομα αυτά θα πρέπει να αναφέρουν οποιαδήποτε 
ευρήματα γραπτώς, απ’ ευθείας στη διοίκηση και στο διευ¬ 
θυντή της μελέτης. 

2.2. ΕΥΘΥΝΕΣ ΤΟΥ ΠΡΟΣΩΠΙΚΟΥ ΔΙΑΣΦΑΛΙΣΗΣ ΠΟΙΟΤΗ¬ 
ΤΑΣ 

1) Οι ευθύνες του προσωπικού διασφάλισης ποιότητας 
πρέπει να περιλαμβάνουν τις ακόλουθες αρμοδιότητες, χω¬ 
ρίς όμως να περιορίζονται αποκλειστικά σ’ αυτές 
α) να εξακριβώνει ότι το σχέδιο της μελέτης και οι ΤΜΕ εί¬ 
ναι διαθέσιμα στο προσωπικό που διεξάγει την μελέτη. 

β) να διασφαλίζει ότι το σχέδιο της μελέτης και οι ΤΜΕ πα- 
ρακολουθούνται με περιοδικές επιθεωρήσεις της εργαστη¬ 
ριακής μονάδας και/ή εσωτερικούς ελέγχους κατά την εξέλι¬ 
ξη της μελέτης. Γ ια όλες αυτές τις διαδικασίες πρέπει να τη¬ 
ρούνται πρακτικά, 

γ) να αναφέρει αμέσως στη διοίκηση και στον διευθυντή 
της μελέτης τις μη εγκεκριμένες παρεκλίσεις από το σχέδιο 
της μελέτης και από τις ΤΜΕ, 

δ) να εξετάζει τις τελικές εκθέσεις για να επιβεβαιώνει ότι 
οι μέθοδοι, οι διαδικασίες και οι παρατηρήσεις περιγράφο- 
νται επακριβώς και τα αναφερόμενα αποτελέσματα ανταπο- 
κρίνονται με ακρίβεια στα ανεπεξέργαστα δεδομένα της με¬ 
λέτης. 

ε) να ετοιμάζει και να υπογράφει μια δήλωση, που θα συ- 
μπεριλαμβάνεται στην τελική έκθεση, η οποία θα αναφέρει 
λεπτομερώς τις ημερομηνίες που έγιναν επιθεωρήσεις και 

τις ημερομηνίες που οποιαδήποτε ευρήματα αναφέρθηκαν 
στη διοίκηση και στο διευθυντή της μελέτης. 

3. ΕΓΚΑΤΑΣΤΑΣΕΙΣ 

3.1. ΓΕΝΙΚΑ 

1) Η εργαστηριακή μονάδα θα πρέπει να έχει κατάλληλο 
μέγεθος, κατασκευή και θέση ώστε να πληρεί τις απαιτήσεις 
της μελέτης και να ελαχιστοποιεί τις δυσμενείς επιπτώσεις 
που θα επηρέαζαν την αξιοπιστία της μελέτης. 

2) Ο σχεδιασμός της εργαστηριακής μονάδας πρέπει να 
παρέχει επαρκή διαχωρισμό των διαφόρων δραστηριοτήτων 
ώστε να εξασφαλίζεται η σωστή διεξαγωγή κάθε μελέτης. 

3.2. ΕΡΓΑΣΤΗΡΙΑΚΟΙ ΧΟΡΟΙ 

1) Οι εργαστηριακοί χώροι θα πρέπει να έχουν επαρκή α¬ 
ριθμό αιθουσών ώστε να εξασφαλίζεται η απομόνωση των 
πειραματικών συστημάτων και των μεμονωμένων μελετών 
που αφορούν ουσίες που θεωρούνται ή υπάρχουν υποψίες ό¬ 
τι είναι επικίνδυνες. 

2) Θα πρέπει επίσης να διατίθενται κατάλληλες εγκατα¬ 
στάσεις για τη διάγνωση, τη θεραπεία και τον έλεγχο των α¬ 
σθενειών, ώστε να διασφαλίζεται ότι σε καμία περίπτωση δεν 
εκφυλίζεται το πειραματικό σύστημα. 

3) Θα πρέπει να υπάρχουν αποθήκες για τις προμήθειες και 
τον εξοπλισμό. Οι αποθήκες θα πρέπει να βρίσκονται χωρι¬ 
στά από τους χώρους όπου στεγάζονται τα πειραματικά συ¬ 
στήματα και θα π ρέπει να προστατεύονται επαρκώς από π ρο- 
σβολές εντόμων και άλλες μολύνσεις. Επίσης πρέπει να υ¬ 
πάρχει ψυγείο για τα ευαλλοίωτα είδη. 

3.3. ΧΟΡΟΙ ΓΙΑ ΤΟΝ ΧΕΙΡΙΣΜΟ ΤΩΝ ΕΛΕΓΧΟΜΕΝΩΝ ΟΥ¬ 
ΣΙΩΝ ΚΑΙ ΤΩΝ ΟΥΣΙΩΝ ΑΝΑΦΟΡΑΣ. 

1) Για πρόληψη μόλυνσης και ανάμιξης μεταξύ των καθώς 
και με κάποιο άλλο φορέα πρέπει να υπάρχουν ξεχωριστοί 
χώροι για την παραλαβή και την αποθήκευση των ελεγχομέ- 
νων ουσιών και των ουσιών αναφοράς. 

2) Οι αποθήκες για τις ελεγχόμενες ουσίες θα πρέπει να 
βρίσκονται χωριστά από τους χώρους όπου στεγάζονται τα 
πειραματικά συστήματα και θα πρέπει να διασφαλίζονται ι¬ 
κανοποιητικά η ταυτότητα, η συγκέντρωση, η καθαρότητα, η 
σταθερότητα αλλά και η ασφαλής αποθήκευση των επικινδύ¬ 
νων ουσιών. 

3.4. ΧΩΡΟΙ ΑΡΧΕΙΟΥ 

1) Πρέπει να υπάρχουν χώροι αρχείων, για φύλαξη και α¬ 
νάκτηση των ανεπεξέργαστων δεδομένων, των εκθέσεων, 
των δειγμάτων και των δοκιμίων. 

3.5. ΑΠΟΡΡΙΨΗ ΑΠΟΡΡΙΜΜΑΤΩΝ. 

1) Ο χειρισμός και η απόρριψη των απορριμάτων πρέπει να 
γίνεται με τέτοιο τρόπο ώστε να μην κινδυνεύει η ολοκλήρω¬ 
ση των εν εξελίξει μελετών. 

2) Ο χειρισμός και η απόρριψη των απορριμμάτων που προ¬ 
κύπτουν κατά την εκτέλεση μιας μελέτης πρέπει να γίνονται 
σύμφωνα με ισχύουσες εθνικές ή διεθνείς προδιαγραφές κα¬ 
τάλληλες για το σκοπό αυτό. Σ' αυτές θα πρέπει να προβλέ- 
πονται κατάλληλες εγκαταστάσεις για συλλογή, αποθήκευ¬ 
ση και απόρριψη, διαδικασίες απολύμανσης και μεταφοράς 
και τήρηση πρωτοκόλλων σχετικών με τις προηγούμενες 
δραστηριότητες. 

4. ΟΡΓΑΝΑ, ΥΛΙΚΑ ΚΑΙ ΑΝΤΙΔΡΑΣΤΗΡΙΑ. 

4.1. ΟΡΓΑΝΑ 

1) Τα όργανα που χρησιμοποιούνται για την παραγωγή δε¬ 
δομένων και τον έλεγχο των περιβαλλοντικών παραγόντων 
των σχετικών με την μελέτη πρέπει να είναι κατάλληλα σχε¬ 
διασμένα, εγκατεστημένα και επαρκών δυνατοτήτων. 

2) Τα όργανα που χρησιμοποιούνται σε μία μελέτη πρέπει 
περιοδικά να επιθεωρούνται, να καθαρίζονται, να συντηρού¬ 
νται και να ρυθμίζονται σύμφωνα με τις ΤΜΕ. Για τις διαδικα¬ 
σίες αυτές πρέπει να τηρούνται πρωτόκολλα. 


4.2. ΥΛΙΚΑ 

1) Ταόργανα και τα υλικά που χρησιμοποιούνται στις μελέ¬ 
τες δεν πρέπει να παρεμποδίζουν τα πειραματικά συστήμα¬ 
τα. 

4.3. ΑΝΤΙΔΡΑΣΤΗΡΙΑ 

1) Τα αντιδραστήρια πρέπει να είναι κατάλληλα επισημα- 
σμένα ώστε να φαίνονται η προέλευση, η ταυτότητα, η συ¬ 
γκέντρωση, η σταθερότητα, οι ημερομηνίες παρασκευής και 
λήξεως καθώς και οι ειδικές οδηγίες αποθήκευσης. 

5. ΠΕΙΡΑΜΑΤΙΚΑ ΣΥΣΤΗΜΑΤΑ 

5.1. ΦΥΣΙΚΟΧΗΜΙΚΑ 

1) Τα όργανα που χρησιμοποιούνται για την παραγωγή των 
φυσικοχημικών δεδομένων πρέπει να είναι κατάλληλα σχε¬ 
διασμένα και εγκατεστημένα και επαρκών δυνατοτήτων. 

2) Η χρήση των ουσιών αναφοράς πρέπει να βοηθά στην 
διασφάλιση της ακεραιότητας των φυσικοχημικών πειραμα¬ 
τικών συστημάτων. 

5.2. ΒΙΟΛΟΓΙΚΑ 

1} Πρέπει να τηρούνται οι κατάλληλες συνθήκες για τη στέ¬ 
γαση, το χειρισμό και τη φροντίδα των ζώων, των φυτών, των 
μικροβιακών καθώς και άλλων κυτταρικών και υποκυτταρι- 
κών συστημάτων, ώστε να διασφαλίζεται η ποιότητα των δε¬ 
δομένων. 

2) Επιπροσθέτως οι παραπάνω συνθήκες πρέπει να είναι 
σύμφωνες με ισχύουσες εθνικές, κοινοτικές ή διεθνείς προ¬ 
διαγραφές για την εισαγωγή, συλλογή, φροντίδα και χρήση 
ζώων, φυτών, μικροβιακών, κυτταρικών και υποκυτταρικών 
συστημάτων. 

3) Τα νεοεισερχόμενα ζωικά και φυτικά πειραματικά συ¬ 
στήματα πρέπει να απομονώνονται μέχρι να εκτιμηθεί η κα¬ 
τάσταση της υγείας τους. Αν παρατηρηθεί οποιαδήποτε α¬ 
συνήθιστη θνησιμότητα ή νοσηρότητα, η ομάδα αυτή δεν 
πρέπει να χρησιμοποιηθεί σε μελέτες και, όταν απαιτείται, να 
θανατώνεται με ευθανασία. 

4) Πρέπει να τηρούνται πρωτόκολλα για την προέλευση, 
την ημερομηνία άφιξης και την κατάσταση κατά την άφιξη. 

5) Τα ζωικά, φυτικά, μικροβιακάκαι κυτταρικά πειραματιμά 
συστήματα πρέπει να εγκλιματίζονται στο πειραματικό περι¬ 
βάλλον για μια επαρκή περίοδο πριντην έναρξη της μελέτης. 

6) Οι απαραίτητες πληροφορίες για την ορθή ταυτοποίηση 
των πειραματικών συστημάτων, πρέπει να αναρτώνται επί 
των χώρων διαμονής τους ή τωνπεριεκτών τους. 

7) Η διάγνωση και η θεραπεία οποιοσδήποτε ασθένειας 
πριν ή κατά τη διάρκεια της μελέτης πρέπει να καταγράφο¬ 
νται. 

6. ΕΛΕΓΧΟΜΕΝΕΣ ΟΥΣΙΕΣ ΚΑΙ ΟΥΣΙΕΣ ΑΝΑΦΟΡΑΣ 

6.1. ΠΑΡΑΛΑΒΗ, ΧΕΙΡΙΣΜΟΣ, ΔΕΙΓΜΑΤΟΛΗΨΙΑ ΚΑΙ ΑΠΟ¬ 
ΘΗΚΕΥΣΗ 

1) Πρέπει να τηρούνται πρωτόκολλα με το χαρακτηρισμό 
των ουσιών, την ημερομηνία παραλαβής, τις ποσότητες που 
παρελήφθησαν καθώς και αυτές που χρησιμοποιήθηκαν στις 
μελέτες. 

2) Οι διαδικασίες χειρισμού, δειγματοληψίας και αποθή¬ 
κευσης πρέπει να καθορίζονται, ώστε να διασφαλίζονται κα¬ 
τά το δυνατόν η ομοιογένεια, η σταθερότητα και η πρόληψη 
της μόλυνσης ή ανάμιξης. 

3) Οι συσκευασίες πρέπει να φέρουν πληροφορίες για την 
ταυτότητα των ου σιών, την ημερομηνία λήξεως και τις ειδικές 
οδηγίες αποθήκευσης. 

6.2. ΧΑΡΑΚΤΗΡΙΣΜΟΣ 

1) Κάθε ουσία είτε ελεγχόμενη, είτε αναφοράς, πρέπει να 
ταυτοποιείται κατάλληλα (π.χ. κωδικός, όνομα, αριθμός 
0Α3). 

2) Σε κάθε μελέτη, θα πρέπει να είναι γνωστή η ταυτότητα 
κάθε παρτίδας της ελεγχόμενης ουσίας ή της ουσίας αναφο- 

ράς, συμπεριλαμβανομένων του αριθμού της παρτίδας, της 
καθαρότητας, της σύνθεσης, της συγκέντρωσης, ή και άλ¬ 
λων καθοριστικών χαρακτηριστικών. 

3) Για κάθε μελέτη πρέπει να είναι γνωστή η σταθερότητα 
της ελεγχόμενης ουσίας και της ουσίας αναφοράς υπό τις 
συνθήκες αποθήκευσής της. 

4) Για κάθε μελέτη πρέπει να είναι γνωστή η σταθερότητα 
της ελεγχόμενης ουσίας και της ουσίας αναφοράς υπό τις 
πειραματικές συνθήκες. 

5) Αν η εξεταζόμενη ουσία χορηγείται μαζί με κάποιο φο¬ 
ρέα πρέπει ν’ ακολουθούνται οι ΤΜΕ για την εξέταση της ο¬ 
μοιογένειας και της σταθερότητάς της στο φορέα αυτό. 

6) Σε μελέτες όπου η ελεγχόμενη ουσία εξετάζεται για διά¬ 
στημα μεγαλύτερο των τεσσάρων εβδομάδων πρέπει να δια¬ 
τηρείται για αναλυτικούς σκοπούς ένα δείγμα από κάθε παρ¬ 
τίδα αυτής. 

7. ΤΥΠΟΠΟΙΗΜΕΝΕΣ ΜΕΘΟΔΟΙ ΕΡΓΑΣΙΑΣ 

7.1. ΓΕΝΙΚΑ 

1) Η εργαστηριακή μονάδα θα πρέπει να έχει γραπτές ΤΜΕ 
εγκεκριμένες από τη διοίκηση, με σκοπό να διασφαλίζεται η 
ποιότητα και η ακεραιότητα των δεδομένωνπου προκύπτουν 
κατά την πορεία της μελέτης. 

2) Κάθε διακεκριμένη εργαστηριακή μονάδα πρέπει να έχει 
αμέσως διαθέσιμες τις ΤΜΕ τις σχετικές με τις δραστηριότη¬ 
τες που διεξάγονται σ’ αυτήν. Ως βοηθήματα για τις ΤΜΕ εί¬ 
ναι δυνατό να χρησιμοποιούνται βιβλία, άρθρα και εγχειρί¬ 
δια. 

7.2. ΕΦΑΡΜΟΓΗ 

1) ΤΜΕ πρέπει να είναι διαθέσιμες χωρίς όμως να περιορί¬ 
ζονται αποκλειστικά, για τις παρακάτω κατηγορίες εργαστη¬ 
ριακών δ ραστηριοτήτων. Οι επεξη γή σεις που δίνονται για κά¬ 
θε κατηγορία θεωρούνται ως ενδεικτικά παραδείγματα. 

α) Ελεγχόμενη ουσία και ουσία αναφοράς. 

Παραλαβή, ταυτοποίηση, επισήμανση, χειρισμός, δειγμα¬ 
τοληψία και αποθήκευση. 

β) Συσκευές και αντιδραστήρια. 

Χρήση, συντήρηση, καθαρισμός, ρύθμιση οργάνων μετρή¬ 
σεων και συσκευών ελέγχου του περιβάλλοντος, προετοιμα¬ 
σία των αντιδραστηρίων. 

γ) Πρωτόκολλα, εκθέσεις, αποθήκευση και ανάκτηση. 

Πρωτοκόλληση και αρχειοθέτηση όλων των διακινουμένων 
εγγράφων, εκθέσεων, μελετών, δεδομένων κ.λ.π. Κατάλογοι 
και ευρετήρια για άμεση πρόσβαση σ' όλα τα δεδομένα, έγ¬ 
γραφα κ.λ.π. συμπεριλαμβανομένων και αυτών που καταχω- 
ρούνται εις Η/Υ. 

δ) Πειραματικό σύστημα 

ί) Προετοιμασία χώρου και περιβαλλοντικών συνθηκών για 
το πειραματικό σύστημα 

ϋ) Διαδικασίες παραλαβής, μεταφοράς, σωστής τοποθέτη¬ 
σης, χαρακτηρισμού, ταυτοποίησης και φροντίδας του πει¬ 
ραματικού συστήματος. 

ίϋ) Προετοιμασία του πειραματικού συστήματος, παρατη¬ 
ρήσεις και πειράματα καθ’ όλη τη διάρκεια της μελέτης. 

ίν) Χειρισμός του πειραματικού συστήματος και των νε¬ 
κρών ή ετοιμοθάνατων πειραματοζώων. 

ν) Συλλογή, ταυτοποίηση και χειρισμός των δειγμάτων συ¬ 
μπεριλαμβανομένων νεκροψίας και ιστοπαθολογικής εξέτα¬ 
σης. 

ε) Διαδικασίες διασφάλισης ποιότητας 

Ενέργειες του προσωπικού ποιοτικής προστασίας κατά τη 
διεξαγωγή και την έκθεση των εσωτερικών ελέγχων, των επι¬ 
θεωρήσεων και των απολογιστικών τελικών εκθέσεων για την 
μελέτη. 

στ) Προφυλάξεις για την υγεία και την ασφάλεια. 

Σύμφωνα με την εθνική ή διεθνή νομοθεσία ή τις κατευθυ¬ 


ντήριες οδηγίες Εθνικών ή Διεθνών Οργανισμών. 

8. ΠΡΑΓΜΑΤΟΠΟΙΗΣΗ ΤΗΣ ΜΕΛΕΤΗΣ 

8.1. ΣΧΕΔΙΟ ΤΗΣ ΜΕΛΕΤΗΣ 

1) Για κάθε μελέτη πριν την έναρξή της πρέπει να κατα- 
στρώνεται ένα γραπτό σχέδιο. 

2) Το σχέδιο της μελέτης πρέπει να κρατείται ως ανεπεξέρ¬ 
γαστο δεδομένο. 

3) Όλες οι αλλαγές, οι τροποποιήσεις ή οι αναθεωρήσεις 
του σχεδίουτης μελέτης κατόπιν συμφωνίας με το Διευθυντή 
της μελέτης πρέπει να είναι αιτιολογημένες, τεκμηριωμένες, 
να έχουν ημερομηνία και υπογραφή του Διευθυντή της μελέ¬ 
της και να φυλάσσονται μαζί με το σχέδιο αυτής. 

8.2. ΠΕΡΙΕΧΟΜΕΝΟ ΤΟΥ ΣΧΕΔΙΟΥ ΤΗΣ ΜΕΛΕΤΗΣ 

Το σχέδιο της μελέτης θα πρέπει να περιέχει τις παρακάτω 
πληροφορίες χωρίς όμως να περιορίζεται αποκλειστικά σ’ 
αυτές 

1) Ταυτοποίηση της μελέτης, της ελεγχόμενης ουσίας και 
της ουσίας αναφοράς. 

α) αντιπροσωπευτικός τίτλος 

β) ακριβής περιγραφή της φύσης και του σκοπού της μελέ¬ 
της, 

γ) ταυτοποίηση της ελεγχόμενης ουσίας με κωδικό αριθμό 
ή όνομα (ΐυΡΑΟ, αριθμός 0Α5 κ.α.) 

δ) η ουσία αναφοράς που θα χρησιμοποιηθεί. 

2) Πληροφορίες για το χρηματοδότη και την εργαστηριακή 
μονάδα. 

α) όνομα και διεύθυνση του χρηματοδότη 

β) ονομασία και διεύθυνση της εργαστηριακής μονάδας, 

γ) όνομα και διεύθυνση του διευθυντή της μελέτης 

3) Ημερομηνίες 

α) Η ημερομηνία που υπογράφηκε η συμφωνία για το σχέ¬ 
διο της μελέτης από το διευθυντή της μελέτης και-αν χρειά¬ 
ζεται- από τον χρηματοδότη και / ή το διευθυντή της πειρα¬ 
ματικής μονάδας, 

β) οι προτεινόμενες ημερομηνίες έναρξης και αποπεράτω- 
σης. 

4) Πειραματικές μέθοδοι 

α) Αναφορά στις οδηγίες δοκιμών του ΟΟΣΑ ή άλλες χρη¬ 
σιμοποιούμενες οδηγίες. 

5) Άλλα ζητήματα (όπου είναι εφαρμόσιμα). 

α) Αιτιολόγηση για την επιλογή του πειραματικού συστή¬ 
ματος. 

β) Χαρακτηρισμός του πειραματικού συστήματος, όπως 
π.χ. το είδος, στέλεχος και υποστέλεχος, προμηθευτής, α¬ 
ριθμός, περιοχή σωματικού βάρους, φύλο, ηλικία και άλλες 
σχετικές πληροφορίες. 

γ) Η μέθοδος χορήγησης και η αιτιολόγηση γιατην επιλογή 
της. 

δ) Τα επίπεδα δόσεων και/ή συγκεντρώσεων, συχνότητα 
και διάρκεια χορήγησης. 

ε) Λεπτομερείς πληροφορίες για τον πειραματικό σχεδία¬ 
σμά της μελέτης, δηλ.περιγραφή μελέτης, χρονολογικό διά¬ 
γραμμα των διαδικασιών της μελέτης, όλες τις μεθόδους, τα 
υλικά και τις συνθήκες, τον τύπο και την συχνότητα των ανα¬ 
λύσεων, των παρατηρήσεων, των μετρήσεων και εξετάσεων 
που θα διεξαχθούν. 

6} Πρακτικά 

α) Πρέπει να κρατείται κατάλογος πρακτικών. 

8.3. ΔΙΕΞΑΓΩΓΗ ΤΗΣ ΜΕΛΕΤΗΣ 

1) Κάθε μελέτη πρέπει να χαρακτηρίζεται με μια μοναδική 
ταυτότητα, σήμανση, κωδικό αριθμό κ.λ.π. και κάθε τι σχετι¬ 
κό με αυτήν πρέπει να φέρει αυτήν την ταυτότητα. 

2) Η μελέτη πρέπει να διεξάγεται σύμφωνα με το σχέδιο της 
μελέτης της. 

3) Όλα τα δεδομένα που προκύπτουν κατά τη διεξαγωγή 

της μελέτης πρέπει να καταγράφονται αμέσως με ακρίβεια 
και ευανάγνωστα από το άτομο που κρατάειτα δεδομένα, α¬ 
φού προηγουμένως υπογραφούν (ή μονογραφηθούν) και 
χρονολογηθούν, 

4) Οποιαδήποτε αλλαγή οτα ανεπεξέργαστα δεδομένα 
πρέπει να γίνεται με τέτοιο τρόπο ώστε να μη επικαλύπτονται 
οι προηγούμενες εγγραφές, να αιτιολογείται, εάνχρειάζεται, 
να χρονολογείται και να υπογράφεται απο το άτομο που κά¬ 
νει την αλλαγή. 

5) Δεδομένατα οποία εισάγονται απευθείας στον Η/Υπρέ¬ 
πει να τακτοποιούνται την στιγμή της καταχώρησής τους, α- 
πάτον υπεύθυνο για τις καταχωρήσεις. Οι διορθώσεις πρέ¬ 
πει να εισάγονται ξεχωριστά συνοδευόμενες από την αιτία 
αλλαγής, ημερομηνία και τα στοιχεία αυτού που έκανε την 
αλλαγή. 

9. ΕΚΘΕΣΗ ΤΩΝ ΑΠΟΤΕΛΕΣΜΑΤΩΝ ΤΗΣ ΜΕΛΕΤΗΣ 

9.1. ΓΕΝΙΚΑ 

1) Πρέπει να συντάσσεται μιατελική έκθεση γιατην μελέτη. 

2) Συνιστάται η χρήση του διεθνούς συστήματος μονάδων 

(3.ι.υ>. 

3) Η τελική έκθεση πρέπει να έχει ημερομηνία και να υπο¬ 
γράφεται από το διευθυντή της μελέτης. 

4) Αν η τελική έκθεση περιλαμβάνει και τις εκθέσεις των ε¬ 
πικεφαλής ερευνητών των συνεργαζομένων επιστημονικών 
τμημάτων, πρέπει και αυτές να έχουν ημερομηνία και υπο¬ 
γραφή. 

5) Οι διορθώσεις και οι προσθήκες στην τελική έκθεση πρέ¬ 
πει να γίνονται με τη μορφή τροποποιήσεων οι οποίες θα δι¬ 
καιολογούνται, θα έχουν ημερομηνία και θα υπογράφονται α¬ 
πό τον διευθυντή της μελέτης και τον επικεφαλής ερευνητή 
κάθε συνεργαζόμενου τμήματος.. 

9.2. ΠΕΡΙΕΧΟΜΕΝΟ ΤΗΣ ΤΕΛΙΚΗΣ ΕΚΘΕΣΗΣ 

Η τελική έκθεση πρέπει να περιέχει τις ακόλουθες πληρο¬ 
φορίες χωρίς όμως και να περιορίζεται αποκλειστικά σ’ αυτές 

1) Ταυτοποίηση της μελέτης, της ελεγχόμενης ουσίας και 
της ουσίας αναφοράς. 

α) περιγραφικός τίτλος, 

β) ταυτοποίηση της ελεγχόμενης ουσίας με κωδικό αριθμό 
ή όνομα (ΐυΡΑΟ, αριθμός 0Α5 κ,α.) 
γ) ταυτοποίηση της ουσίας αναφοράς με χημική ονομασία, 
δ) χαρακτηρισμός της ελεγχόμενης ουσίας, που περιλαμ¬ 
βάνει την καθαρότητα, τη σταθερότητα και την ομοιογένεια. 

2) Πληροφορίες για την εργαστηριακή μονάδα, 
α) όνομα και διεύθυνση, 

β) όνομα του διευθυντή της μελέτης, 
γ) ονόματα των άλλων στελεχών του προσωπικού των ο¬ 
ποίων οι εκθέσεις περιλαμβάνονται στην τελική έκθεση. 

3) Ημερομηνίες 

α) ημερομηνίες έναρξης και αποπεράτωσης της μελέτης. 

4) Δήλωση 

Δήλωση Διασφάλισης Ποιότητας η οποία βεβαιώνει τις η¬ 
μερομηνίες των επιθεωρήσεων και τις ημερομηνίες κατά τις 
οποίες τυχόν ευρήματα αναφέρθηκαν στη διεύθυνση και 
στον διευθυντή της μελέτης. 

5) Περιγραφή των υλικών και των πειραματικών μεθόδων, 
α) Περιγραφή των μεθόδων και των υλικών που χρησιμο¬ 
ποιήθηκαν. 

β) Παραπομπή στις οδηγίες δοκιμών του ΟΟΣΑή άλλες ο¬ 
δηγίες που χρησιμοποιήθηκαν. 

6) Αποτελέσματα 

α) περίληψη των αποτελεσμάτων 

β) όλες οι πληροφορίες και τα δεδομένα που απαιτούντο α¬ 


πό το σχέδιο της μελέτης. 

γ) παρουσίαση των αποτελεσμάτων συμπεριλαμβανομέ¬ 
νου των υπολογιστών και των στατιστικών μεθόδων, 
δ) αξιολόγηση και σχολιαασμός των αποτελεσμάτων και - 
όπου απαιτείται- των συμπερασμάτων. 

7) Αποθήκευση. 

α) ο χώρος όπου αποθηκεύονται όλατα δοκίμια, τα δείγμα¬ 
τα, τα ανεπεξέργαστα δεδομένα και η τελική έκθεση. 

10. ΑΠΟΘΗΚΕΥΣΗ ΚΑΙ ΔΙΑΤΗΡΗΣΗ ΕΓΓΡΑΦΩΝ ΚΑΙ ΥΛΙ¬ 
ΚΟΥ. 

10.1. ΑΠΟΘΗΚΕΥΣΗ ΚΑΙ ΑΝΑΚΤΗΣΗ. 

1) Τα αρχεία πρέπει να σχεδιάζονται και να εξοπλίζονται για 
τη διευθέτηση και ασφαλή αποθήκευση των 

α) σχεδίων των μελέτων, 
β) ανεπεξέργαστων δεδομένων, 
γ) τελικών εκθέσεων, 

δ) αναφορών για τις εργαστη ριακές επιθεωρήσεις και τους 
εσωτερικούς ελέγχους που έγιναν σύμφωνα με το πρόγραμ¬ 
μα ποιοτικής προστασίας, 
ε) δοκιμίων και δειγμάτων. 

2) Το υλικό που φυλάσσεται στα αρχεία πρέπει να είναι αρ¬ 
χειοθετημένο έτσι ώστε να διευκολύνεται η τακτική αποθή¬ 
κευση και η γρήγορη ανάκτηση. 

3) Πρόσβαση στα αρχεία μπορεί να έχει μόνο το προσωπι¬ 
κό που είναι εξουσιοδοτημένο από τη διεύθυνση. 

Για οποιαδήποτε μετακίνηση υλικού εντός και εκτός των 
αρχείων πρέπει να υπάρχει πρωτόκολλο. 

10.2. ΔΙΑΤΗΡΗΣΗ 

1) Για μια περίοδο δέκα (10) ετών θα πρέπει να διατηρού¬ 
νται τα παρακάτω 

α) Το σχέδιο της μελέτης, τα ανεπεξέργαστα δεδομένα, τα 
δοκίμια, τα δείγματα και η τελική έκθεση κάθε μελέτης. 

β) Πρωτόκολλα όλων των επιθεωρήσεων και των εσωτερι¬ 
κών ελέγχων που έγιναν σύμφωνα με το πρόγραμμα ποιοτι¬ 
κής προστασίας. 

γ) Περίληψη των προσόντων, της εκπαίδευσης, της εμπει¬ 
ρίας και του είδους της εργασίας του προσωπικού. 

δ) Πρωτόκολλα και εκθέσεις για τη συντήρηση και ρύθμιση 
των οργάνων, 
ε) Αρχεία των Τ. Μ. Ε. 

2) Τα δοκίμια και τα δείγματα θα πρέπει να διατηρούνται τό¬ 
σο καιρό όσο η ποιότητα του παρασκευάσματος επιτρέπει 
την αξιολόγησή τους. 

3) Αν κάποια συμβαλλόμενη εργαστηριακή μονάδα, ή κά¬ 
ποια μονάδα αρχείου αποσυρθεί από τη μελέτη και δεν υ¬ 
πάρχει νόμιμος διάδοχός της, το αρχείο θα πρέπει να μετα¬ 
φερθεί στα αρχεία του/ των χρηματοδότη/ων της/των μελέ¬ 
της/των. 

Αρθρο 5 

Κατά τα λοιπά ισχύουν ανάλογα οι διατάξεις των κοινών υ¬ 
πουργικών αποφάσεων 1146/88, 1285/89/90 και 1282/91/92 
εναρμόνισης με τις οδηγίες 87/12/ΕΟΚ, 88/320/ΕΟΚ και 
90/18/ΕΟΚ. 

Η ισχύ ςτηςπαρούσηςαρχίζει από τη δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 4 Μαρτίου 1998 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 

